Liga národov UEFA

Liga národov UEFA je európska reprezentačná futbalová súťaž poriadaná organizáciou UEFA, ktorá sa hrá od septembra 2018 a z prevažnej časti nahradila systém priateľských stretnutí.
História.
Vznik Ligy národov bol jednomyseľne schválený 27. marca 2014 na zasadnutí kongresu UEFA v kazašskej Astane.
Formát.
Pôvodný formát.
Podľa pôvodného formátu bolo 55 národných tímov UEFA rozdelených podľa výkonnosti do štyroch divízií (nazvaných "Ligy"), medzi ktorými sa malo postupovať a zostupovať: 12 tímov v Lige A, 12 tímov v Lige B, 15 tímov v Lige C a 16 tímov v Lige D. v každej divízii sa vytvorili štyri skupiny (tri alebo štyri tímy v každej skupine) a hrajú sa navzájom doma a vonku. Každá sezóna Ligy národov UEFA sa bude odohrávať od septembra do novembra vždy v párnom roku a v júni nasledujúceho nepárneho roka bude Finále Ligy národov (Ligy A), čo znamená, že víťaz Ligy národov UEFA bude korunovaný každé dva roky.
Úprava formátu od sezóny 2020/2021.
Po skončení prvej sezóny sa UEFA rozhodla od sezóny 2020/2021 upraviť formát Ligy národov. Nová štruktúra ligy zahŕňa 16 tímov v Ligách A, B a C a 7 tímov v Lige D.
Prechod na novší formát nastal vykonaním niekoľkých jednorazových zmien po sezóne 2018/2019: pozastavením zostupov tímov umiestnených na posledných miestach v skupinách, postupom dvoch najlepších tímov zo skupín v Ligách C a D (namiesto jedného z každej skupiny) a postupom najlepšieho mužstva z tretieho miesta v Lige D.
Táto zmena formátu nasledovala po procese kolektívnych konzultácií, v rámci ktorého všetky národné asociácie UEFA zopakovali svoj úmysel ďalej znížiť počet priateľských zápasov. Počet súťažných zápasov sa zvýšil zo 138 na 162, čím sa zvýšila komerčná hodnota a divácka atraktivita súťaže. Všetky tímy v tej istej skupine odohrajú posledný zápas súčasne, aby sa zvýšila spravodlivosť. Viac zápasov sa odohrá v ligách A a B, pričom tieto dve ligy teraz zahŕňajú súťažné zápasy medzi 32 najlepšími národnými asociáciami UEFA, namiesto predchádzajúceho systému, kde ligy A a B združujú iba 24 najvyššie postavených národných asociácií UEFA.
Finálový turnaj Ligy národov.
V najvyššej divízii, Lige A, každý víťaz skupiny pokračuje na Finálový turnaj Ligy národov s dvoma semifinále, zápasom o tretie miesto a jedným finále, ktoré rozhoduje o tom, ktorý tím sa stane víťazom Ligy národov UEFA.
Postupy a zostupy.
Tímy môžu tiež postupovať a zostupovať do vyššej alebo nižšej ligy. Od sezóny 2020/2021 automaticky postúpi každý víťaz skupiny v Ligách B, C a D do nasledujúcej vyššej ligy pre ďalšiu sezónu. Každé mužstvo, ktoré sa umiestnilo na poslednom mieste vo svojej skupine v Ligách A a B, automaticky zostupuje do nasledujúcej nižšej ligy. Nakoľko Liga C má štyri skupiny, zatiaľ čo Liga D iba dve, dva tímy z Ligy C, ktoré majú vypadnúť, budú určené zápasmi play-out. Na základe celkového poradia Ligy národov tímov na štvrtom mieste bude najlepšie umiestnené mužstvo čeliť štvrtému mužstvu a druhé mužstvo tretiemu mužstvu. Hrajú sa dve dvojice zápasov doma-vonku, (vyššie umiestnený tím bude hostiť odvetu). Dva tímy, ktoré strelia spolu viac gólov, zostanú v Lige C, zatiaľ čo porazené tímy zostúpia do Ligy D.
Výkony tímov podľa sezóny.
↑ Postupuje do vyššej ligy&lt;br&gt;= Ostáva v rovnakej lige&lt;br&gt;↓ Zostupuje do nižšej ligy